
     ΔΕΛΤΙΟ ΤΥΠΟΥ

Νέα Διοικητικά Συμβούλια σε δημόσιους πολιτιστικούς φορείς
Το Υπουργείο Πολιτισμού και Αθλητισμού ανακοινώνει τον διορισμό νέων μελών στα Διοικητικά Συμβούλια του Εθνικού Θεάτρου, της Κρατικής Σχολής Ορχηστικής Τέχνης, της Κρατικής Ορχήστρας Θεσσαλονίκης, του Οργανισμού Μεγάρου Μουσικής Θεσσαλονίκης και του Κρατικού Ωδείου Θεσσαλονίκης. 
Αναλυτικότερα:
Στο Εθνικό Θέατρο, ο κ. Παντελής Δεντάκης (ηθοποιός, σκηνοθέτης) αντικαθιστά την κ. Αμαλία Μουτούση, μετά από την παραίτησή της, ως μέλος του Διοικητικού Συμβουλίου του θεάτρου. Η θητεία του κ. Δεντάκη λήγει στις 5 Μαΐου 2018, ημερομηνία κατά την οποία θα ολοκληρωνόταν η θητεία του απερχόμενου μέλους, κ. Αμαλίας Μουτούση.
Στην Κρατική Σχολή Ορχηστικής Τέχνης, ο κ. Σωτήρης Μουσούρης (οικονομολόγος, νομικός, Πρόεδρος του Ελληνο-Αφρικανικού Επιμελητηρίου Εμπορίου και Ανάπτυξης) αντικαθιστά την κ. Ιωάννα Πεπελάση, μετά από την παραίτησή της, στη θέση μέλους του Διοικητικού Συμβουλίου της σχολής. Η θητεία του κ. Μουσούρη λήγει στις 19 Φεβρουαρίου 2016, ημερομηνία κατά την οποία θα ολοκληρωνόταν η θητεία του απερχόμενου μέλους, κ. Ιωάννας Πεπελάση.

Στην Κρατική Ορχήστρα Θεσσαλονίκης, ο κ. Χανς - Ούβε Παπαματθαίου - Μάτσκε (καθηγητής του τμήματος Μουσικής Επιστήμης και Τέχνης στο Πανεπιστήμιο Μακεδονίας) αντικαθιστά τον κ. Κωνσταντίνο Γκαρέλα, μετά από την παραίτησή του, στη θέση του Προέδρου του Διοικητικού Συμβουλίου της ορχήστρας. Η θητεία του κ. Παπαματθαίου - Μάτσκε λήγει στις 24 Ιανουαρίου 2018, ημερομηνία κατά την οποία θα ολοκληρωνόταν η θητεία του απερχόμενου μέλους, κ. Κωνσταντίνου Γκαρέλα.
Στον Οργανισμό Μεγάρου Μουσικής Θεσσαλονίκης, οι κ. Νικήτας Μυλόπουλος (καθηγητής Πανεπιστημίου Θεσσαλίας), κα Αναστασία Λαδά (ομότιμη καθηγήτρια Αρχιτεκτονικής ΑΠΘ), κ. Κωνσταντίνος-Σωτήριος Βόμβολος (συνθέτης), κ. Ραφαήλ-Ρόλλυ Γκατένιο (επιχειρηματίας), κ. Δήμος Γκουνταρούλης (μουσικός, καθηγητής στο Κρατικό Ωδείο Θεσσαλονίκης), κα Ίντα Μασαράνο (νομικός), κα Ιωάννα Ναούμ (επίκουρη καθηγήτρια Φιλοσοφικής Σχολής ΑΠΘ), κα Ιουλία Πιπινιά (επίκουρη καθηγήτρια Ιστορίας Θεάτρου, Τμήμα Θεάτρου Σχολής Καλών Τεχνών ΑΠΘ), κα Δάφνη Τραγάκη (λέκτορας στην Ανθρωπολογία της Μουσικής, Τμήμα Ιστορίας Αρχαιολογίας και Κοινωνικής Ανθρωπολογίας, Πανεπιστήμιο Θεσσαλίας), κ. Ιωάννης Τσιτσελίκης (μουσικός)  αντικαθιστούν τους κ. Αλέξανδρο Μπακατσέλο, κ. Γεώργιο Πενέλη, κ. Παρασκευά Αρβανιτάκη, κ. Παναγιώτη Δέντζορα, κ. Στέφανο Τσιτσόπουλο, κα Ιφιγένεια Ταξοπούλου, κ. Γεώργιο Χριστιανάκη, κ. Κωνσταντίνο Ράπτη, κ. Αλέξανδρο Ευκλείδη, κα Ελισάβετ Υιόκα-Σουλτάνη, μετά τη λήξη της θητείας τους, στις θέσεις των μελών του Διοικητικού Συμβουλίου του οργανισμού. Η θητεία των μελών του Δ.Σ. είναι τριετής.
Στο Κρατικό Ωδείο Θεσσαλονίκης, παραμένει στη θέση του Προέδρου του ΔΣ ο κ. Χαράλαμπος Λεφάκης. Η κα Θέλξη Ματίκα (πιανίστα) αντικαθιστά τον κ. Χασδάι Καπόν, μετά τη λήξη της θητείας του, στη θέση του Αντιπροέδρου του Διοικητικού Συμβουλίου, ενώ οι κ. Αναστάσιος Βασιλειάδης (επίκουρος καθηγητής του τμήματος Μουσικής Επιστήμης και Τέχνης, Πανεπιστημίου Μακεδονίας), κ. Λεωνίδας Σδούκος (δικηγόρος) και κ. Πέτρος Παπαεμμανουήλ (καθηγητής Κρατικού Ωδείου Θεσσαλονίκης) αντικαθιστούν τους κ. Σίμο Παπάνα, κ. Ευάγγελο Στοϊκό και κα Σωτηρία Γκούγκα, μετά τη λήξη της θητείας τους, στις θέσεις των μελών του Διοικητικού Συμβουλίου του οργανισμού. Η θητεία του ΔΣ είναι διετής. 

